Beteslekta

Bete er ei planteslekt i amarantfamilien. Fleire mat- og fôrvekster høyrer til slekta som raudbete, fôrbete og sukkerbete.

Plantane i slekta er eitt- og toårige urter med opprett vekst som typisk blir rundt ein meter høge. Dei har tynn pelerot og store, hjarteforma blad som er tjukke og hårlaus. Betane har små, lite iaugefallande blomar som sit i store blomsterstandar. Blomane er samla i endestilte, aksaktige nøklar. Frukta er ein flat kapsel med eit oppspringande lok. 

Det kjem 12 artar frå Europa og middelhavsområdet. Den viktigaste av desse kulturelt er Beta vulgaris som omfattar strandbete (B. vulgaris ssp. maritima), stamforma til dyrka betar. 

mini|venstre|Raudbetar med ulike fargar.

Betar som raudbete kan dyrkast over heile Noreg. Både blad og rot kan brukast som mat. Fleire betetypar kan ha sterk raudfarge som kjem av betalainstoff. Alle raudbetetypar er likevel ikkje nødvendigvis raude, men kan også ha kvite eller gulfarga røter.

mini|venstre|Bladbete (Beta vulgaris var. cicla)

Artar
 Beta adanensis
 Beta atriplicifolia
 Beta lomatogona
 Beta nana
 Beta patellaris
 Beta patula
 Beta procumbens
 Beta trigyna
 Beta trojana
 Beta vulgaris med variantar som:
 raudbete
 sukkerbete (sukkerroe)
 mangold (bladbete, spinatbete)
 fôrbete (bete)

Kjelder

«Bete: planteslekt» (27. desember 2013), Store norske leksikon. Fri artikkel henta 23. mars 2014.
«Rødbete» (31. desember 2013), Store norske leksikon. Fri artikkel henta 22. mars 2014.

Denne artikkelen bygger på «Beter» frå ,  den 23. mars 2014.  
Denne artikkelen bygger på «Beta vulgaris» frå ,  den 23. mars 2014.  

Bakgrunnsstoff

Kategori:Amarantfamilien